દહેરાદૂનમાં બોલિવુડ સિંગર જુબિન નોટિયાલની બર્થડે પાર્ટી ચાલી રહી હતી. આ પાર્ટીમાં આવેલા એક વ્યક્તિ શશાંક મિત્તલે તેના પર આરોપ લગાવ્યો કે પાર્ટી દરમિયાન જ્યારે તે કોઈ કામ માટે બહાર ગયો ત્યારે જુબિન તેની મહિલા મિત્ર સાથે છેડછાડ કરી રહ્યો હતો. વસંત વિહાર એસઓના જણાવ્યા મુજબ, "ગુરુવારે જીએમએસ રોડ સ્થિત એક હોટલમાં જુબિન નોટિયાલે પોતાના જન્મદિવસની પાર્ટી રાખી હતી. આ પાર્ટીમાં શશાંક મિત્તલ પણ આવ્યા હતા. પાર્ટી દરમિયાન તે કોઈ કામથી બહાર ગયા અને જ્યારે પાછા આવ્યા ત્યારે જોયુ કે જુબિન તેની મિત્ર સાથે છેડછાડ કરી રહ્યો છે."